钦定古今图书集成/理学汇编/字学典/第149卷 > 《洞天墨录》 > 《松墨》
## 钦定古今图书集成/理学汇编/字学典/第149卷 > 《洞天墨录》 > 《松墨》

古墨，惟以松烟为之。曹子建诗：“墨出青松烟，笔出狡
兔干。”唐诗：“轻干染松烟。”东坡诗：“徂徕无老松，易水无
良工。”此说载王方翼《燎松丸墨》。《富家闻见录》云：“唐李
超，易水人，与子廷珪，亡至歙州。其地多松，因留居，以
墨名家。”《仇池笔记》：“真松煤远烟，自有龙麝气。世之嗜
者，如滕达、苏浩然、吕行甫。暇日晴暖，研墨水数合，弄”
笔之馀，乃啜饮之。又三衢蔡瑫，自烟煤胶外，一物不
用，特以和剂有法，甚黑而光。近世称徽墨率用桐油
烟，既非古法，墨成亦用漆为衣始光。东坡云：“光而不
黑，索然无神气，亦复安用？”殆此等耶？余得法墨于异
人，祇用烟胶成即光如漆，名之曰一品元霜，殆不虚
也。